**Charlbury** er en liten by og verdslig sogn i Evenlodedalen, rundt 10 km nord for Witney Oxfordshire, England. Den ligger på grensen til Cotswolds, i en åsside over elven Evenlode og ved utkanten av Wychwoodskogen. Ved folketellingen i 2011 hadde sognet en befolkning på 2 830 innbyggere.

Etymologi
---------

Toponymisk bevis antyder at Charlbury var en angelsaksisk bosetning fra en gammel alder, og kan bli assosiert med «Faerpinga in Middelenglum» listet i *Tribal Hidage* fra 600- til 800-tallet. Stedsnavnet er en sammensetning av to angelsaksiske elementer. *Burh* er et befestet sted (jf. borg). *Ceorl* henviser til en «frimann av laveste rang», men andre kilder antyder at *Ceorl* også kan være et personnavn. Likheten mellom Ceorl og personnavnet Charles er ingen tilfeldighet: «Charles», «ceorl» og «churl», sammen med det moderne tyske navnet Karl er avledet fra samme urgermanske ord *\*karlaz*, noe som etymologisk fører tilbake til første forklaring, «karl», «carl», «ceorl», er gamle betegnelser for en mann fra lav samfunnsklasse.

Historie
--------

Jernbanestasjonen.
Sognekirken er viet til jomfru Maria, men det er også en tradisjon som assosierer den med sankt Diuma av Mercia, som var den første biskopen i Mercia. Den nåværende kirkebygningen er fra 1600-tallet.

I utkanten av byen ligger Lee Place, som tidligere tilhørte Ditchleyslekten, og som nå er sommerhjemmet til hertugen av Marlborough. En annen herregård i byen er Cornbury Park fra 1600-tallet. Den ble til dels tegnet av Hugh May, og eies av Lord Rotherwick.

Rowan Williams, erkebiskop av Canterbury, har også sitt sommerhjem i Carlbury. Når han er der på søndager holder han gudstjenesten i sognekirken.

Stasjonen er fra Brunels tid, og det går tog mot blant Oxford, London og Hereford.

Charlbury har i nyere tid blitt kjent for Charlbury Riverside Festival, den største gratisfestivalen for rock og *world music* i Oxfordshire. De holdes på et offentlig område som er omkranset av Evenlode, og er kjent som *Millfield* fordi de tidligere lå en vannmølle der.

Referanser
----------

1. ↑  «Area: Charlbury (Parish): Key Figures for 2011 Census: Key Statistics» Arkivert 3. mars 2016 hos Wayback Machine.. Neighbourhood Statistics. *Office for National Statistics*.
2. 1 2  Crossley (1972): *A History of the County of Oxford*, s. 127–157
3. ↑  Corbett (1962): *A History of Spelsbury*, s. 14.
4. 1 2  Mills & Room (2003): A *Dictionary of British Place-Names*
5. 1 2  churl (n.) og carl (n.), *Online Etymological Dictionary*

Litteratur
----------

* Beeson, C.F.C. ([1962] 1989): *Clockmaking in Oxfordshire 1400–1850*, 3. utg. red. A.V. Simcock, Oxford: Museum of the History of Science. ISBN 0-903364-06-9.
* Corbett, E. (1962). A History of Spelsbury. Banbury: Cheney and Sons.
* Crossley, Alan, red. et al (1972): *A History of the County of Oxford. Victoria County History. 10: Banbury Hundred*. London: Oxford University Press for the Institute of Historical Research, ISBN 978-0-19722-728-2, s. 127–157.
* Mills, A.D.; Room, A. (2003): *A Dictionary of British Place-Names*. Oxford: Oxford University Press. ISBN 0-19-852758-6.
* Sherwood, Jennifer; Pevsner, Nikolaus (1974). Oxfordshire. The Buildings of England. Harmondsworth: Penguin Books, ISBN 0-14-071045-0, s. 527–529.

Eksterne lenker
---------------

* Offisielt nettsted Rediger på Wikidata

* (en) Charlbury – kategori av bilder, video eller lyd på Commons Rediger på Wikidata
* Charlbury.info
* Open Directory Project page for Charlbury
* Kart over byen i 1947 fra Ordnance Survey

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** NKC **·** GeoNames **·** GeoNames
 |